Foto: SOS MEDIAS BURUNDI via REUTERS Burundi poytaxti Gitegedagi turmada yuz bergan yong‘inda kamida 38 kishi halok bo‘ldi. Yana 69 kishi jiddiy jarohat olgan. Bu haqda mamlakat vitse-prezidenti Prosper Bazombanzaga tayanib AFP axborot agentligi xabar berdi. Yong‘in taxminan soat 4 lar atrofida yuz bergan. Guvohlarning aytishicha, yong‘in turmaning deyarli barcha binolarini qamrab olgan. U faqatgina ayol mahbuslar saqlangan binogacha yetib bormagan. Uni o‘chirishda 7 ta o‘t o‘chirish mashinasi ishtirok etgan. Turmaga olib boruvchi yo‘llar politsiya va harbiylar tomonidan to‘sib qo‘yilgan. Ma’lumotlarga ko‘ra, noyabr oxirida ushbu turmada 1539 mahbus saqlangan va u me’yoridan to‘lib-toshgan bo‘lgan.